Dobili ste upozorenje pred isključenje električne energije – šta dalje?
Dobijanje upozorenja ne znači da će vam električna energija biti odmah isključena. To je poslednje upozorenje da izmirite dug ili iskoristite neko od prava koja vam stoje na raspolaganju.
Korak 1 – Proverite upozorenje
Proverite:
· koliki dug je naveden;
· na koje račune se dug odnosi;
· da li su podaci tačni;
· rok za izmirenje duga.
Po Zakonu o zaštiti potrošača, trgovac može obustaviti pružanje usluge od opšteg ekonomskog interesa tek ako potrošač ne izmiri svoje tekuće obaveze u roku od dva meseca od dospelosti. Pre toga, dužan je da potrošača pisanim ili elektronskim putem upozori i ostavi rok od najmanje 30 dana od dana dostavljanja upozorenja za izmirenje duga.
Korak 2 – Reagujte na vreme
Po prijemu upozorenja možete:
· platiti dug;
· zatražiti reprogram duga (plaćanje na rate), ukoliko ispunjavate uslove;
· podneti reklamaciju ako smatrate da račun nije tačan;
· pokrenuti vansudski ili sudski postupak ako osporavate račun.
Važno: Ako osporavate račun u sudskom ili vansudskom postupku i nastavite da uredno plaćate tekuće račune, trgovac ne može da obustavi pružanje usluge do okončanja tog postupka, osim ako ste raskinuli ugovor. Ovo pravo garantuje član 107. Zakona o zaštiti potrošača ("Sl. glasnik RS", br. 35/2026).[footnoteRef:1] [1:  Ova odredba se primenjuje od 01.08.2026. godine] 

Korak 3 – Nemojte ignorisati upozorenje
Ako u ostavljenom roku ne platite dug niti preduzmete neku od navedenih radnji, snabdevač može zatražiti od Elektrodistribucije Srbije (EDS) da obustavi isporuku električne energije.
Tek nakon toga može doći do isključenja.


Važno je da znate
· Isključenje električne energije ne znači prestanak ugovora o snabdevanju. 
· [bookmark: _GoBack]Dok traje obustava isporuke, potrošaču se i dalje obračunavaju tarifni elementi „obračunska snaga“ i „trošak garantovanog snabdevača“. 
· Za ponovno uključenje električne energije obračunavaju se i troškovi ponovnog uključenja. 
· Ako ste podneli reklamaciju ili pokrenuli sudski ili vansudski postupak, sačuvajte svu dokumentaciju i dokaze o podnošenju

